’यह एक ऐसी बीमारी है, जिसका पता लगाकर जड़ से खत्म किया जा सकता है, इसके लिए शुरुआती जागरुकता बहुत जरूरी है हर औरत को अपने आप अपने स्तनों की जांच करनी चाहिए और किसी भी तरह की असामान्य स्थिति में इसकी डॉक्टरी जांच करानी चाहिए, महिलाओं को महीने में एक बार ब्रेस्ट की जांच करनी चाहिए यह नियमित तौर पर होना चाहिए। इसके लिए खुद को यह समझाना जरूरी है कि यह मेरे लिए सामान्य है।’ ब्रेस्ट की खुद से जांच करने के दौरान किस तरह की दिक्कतों को गम्भीरता से लिया जाना चाहिए? इसे लेकर डॉक्टर साहनी ने कहा, ’एक महिला अपने ब्रेस्ट को अच्छी तरह जानती है. मसलन, उसका आकार क्या है, अगर जांच के दौरान किसी भी प्रकार की असामान्य बात नजर आती है तो उसकी जांच होनी चाहिए, समस्या टालने से बढ़ जाएगी और इसके बाद एक महिला को उसी के लिए लंबा इलाज कराना होगा।